**Νεοελληνική Γλώσσα Γ´ Λυκείου: Τροπικότητα (Ασκήσεις)**

**Τι δηλώνεται στις παρακάτω προτάσεις λαμβάνοντας υπόψη τις υπογραμμισμένες φράσεις:**

1. Και γι’ αυτό **δεν πρέπει να την απωθούμε**.
2. Η αποστήθιση **είναι** μέθοδος διδασκαλίας.
3. Σήμερα **δεν μπορείς** ούτε ένα κομματάκι **να κόψεις** από την ελευθερία.
4. Η εκπαίδευση **δίνει**το στίγμα της πορείας μας μέσα σ’ αυτά τα διακόσια χρόνια.
5. Ο πρόσφυγας **λειτουργεί** σαν πλατωνική ιδέα.
6. **Μακάρι** η μαγειρική **να μπορούσε να αλλάξει** τον κόσμο
7. Αυτή **είναι** η εντύπωση του βιβλίου της Γ΄ Λυκείου. Όπου ο μαθητής **δεν μπορεί να σχηματίσει** μια ενιαία αντίληψη για τη «Νεοελληνική Ιστορία».
8. Η Ελλάδα **δεν θα υπήρχε** χωρίς εκείνη την καταστροφή.
9. **Ίσως έχει έρθει** στην Ελλάδα.
10. Η μετάλλαξη Όμικρον **μπορεί να οδηγήσει** σε ανοσία της αγέλης.
11. Ο πόλεμος **ενδέχεται να συνεχιστεί** και την επόμενη χρονιά
12. Η πανδημία **πιθανότατα θα τελειώσει** το 2022
13. **Θα χρειάζεται** νέα δόση του εμβολίου κάθε χρόνο
14. Το υποσυνείδητο **μπορεί να αλλάξει** τη ζωή σου
15. **Μακάρι**όλα **να πάνε** καλά
16. Η Ελλάδα **επιθυμεί** μείωση της έντασης με την Τουρκία
17. Τα όπλα **σκορπούν** τον θάνατο και, **ασφαλώς, δεν κάνουν** διακρίσεις
18. To νέο επιχειρησιακό σχέδιο **στοχεύει να ενισχύσει** τις διαδικασίες είσπραξης των ασφαλιστικών οφειλών.
19. Οι εκπαιδευτικοί **δεν είναι υποχρεωμένοι να οργανώνουν** από το σπίτι τους την τηλεκπαίδευση για τους μαθητές.
20. Σύμφωνα με τους δερματολόγους, το αντηλιακό **πρέπει να χρησιμοποιείται** όχι μόνο για την ηλιοθεραπεία στην παραλία, αλλά σε κάθε έκθεση στον ήλιο.
21. Οι μικρομεσαίοι **πρέπει να στηριχτούν** από την Πολιτεία.
22. **Επιβάλλεται να περνάς** τις Κυριακές με φίλους.
23. Η κυβέρνηση **επιβάλλεται να διεκδικήσει** από την ΕΕ την ίδια αντιμετώπιση και την επιβολή άμεσων κυρώσεων και στην Τουρκία.
24. **Δεν είναι ανάγκη να γίνει** εμπορικός πόλεμος με την ΕΕ για τη Βόρεια Ιρλανδία.
25. Οι στρώσεις ψεύδους **προξενούν** στο πραγματικό περιεχόμενο των πράξεων αλλεπάλληλες φθορές.
26. Η Ελλάδα **θα ζητήσει** από τη Χάγη να διερευνήσει εγκλήματα πολέμου
27. **Αν ήμουν** επιχειρηματίας σίγουρα **θα επένδυα** στην Ελλάδα.
28. Τα ήσυχα μέρη **εκλείπουν** με ρυθμό ταχύτερο από εκείνον της εξαφάνισης των ειδών.
29. Και όμως, οι πυρκαγιές, αν και ανίατη απειλή**, δεν είναι** τιμωρία εξ ουρανού, **είναι δυνατόν** έως ένα ποσοστό **να προληφθούν·**
30. Αλλά **βέβαια** τα παιδιά **αναζητούν** όχι μόνο παιχνίδια στο διαδίκτυο, αλλά και ταινίες, τηλεοπτικά σόου, μουσική, συγκεκριμένους bloggers.
31. **Πρέπει να βρεις** το δρόμο για το σπίτι, αλλά κάποιοι «φίλοι» δεν σου επιτρέπουν να φύγεις, οι σκιές πλησιάζουν όλο και πιο κοντά, **αν δεν «ξυπνήσεις»** έγκαιρα, οι εφιάλτες σου **θα σε καταβροχθίσουν**.

**Να ξαναγράψετε τις παρακάτω προτάσεις κάνοντας τις απαραίτητες μετατροπές:**

1. Η σκληρότητα είναι ο τρόπος με τον οποίο ο αδύνατος (λόγω ηλικίας) μιμείται τη δύναμη.**Να ξαναγράψεις αυτή την περίοδο μετατρέποντάς την α) σε δυνατότητα και β) υποχρέωση.**

1. Αλλά βέβαια τα παιδιά αναζητούν όχι μόνο παιχνίδια στο διαδίκτυο, αλλά και ταινίες, τηλεοπτικά σόου, μουσική, συγκεκριμένους bloggers.**Να ξαναγράψεις αυτή την περίοδο μετατρέποντάς την α) σε πιθανότητα β) δυνατότητα γ) υποχρέωση.**

1. Τα ΑμεΑ πρέπει να αντιμετωπίζονται με σεβασμό.**Να ξαναγράψεις αυτή την περίοδο μετατρέποντάς την α) σε ευχή.**

1. Η κυβέρνηση **επιβάλλεται να διεκδικήσει** από την ΕΕ την ίδια αντιμετώπιση και την επιβολή άμεσων κυρώσεων και στην Τουρκία.**Να ξαναγράψεις αυτή την περίοδο μετατρέποντάς την α) σε ευχή β) σε πιθανότητα.**

1. **Ήταν απαραίτητο να αποφασίσει** γρήγορα για τη θέση που του προτάθηκε.**Να ξαναγράψεις αυτή την περίοδο μετατρέποντάς την α) σε επιθυμία β) σε πιθανότητα.**

**ΘΕΩΡΙΑ - ΠΟΛΛΑΠΛΗΣ ΕΠΙΛΟΓΗΣ**

« Οι τυπικοί κανόνες της δημοκρατίας,που τόσο συχνά γίνονται αντικείμενο χλευασμού, εισήγαγαν για πρώτη φορά στην ιστορία τρόπους συμβίωσης που είχαν στόχο την επίλυση των κοινωνικών συγκρούσεων χωρίς τη χρήση βίας». (Norberto Bobbio, Το μέλλον της δημοκρατίας) Στο παραπάνω χωρίο ο λόγος είναι μακροπερίοδος, γεγονός που συντελεί στη δημιουργία λιτού και φυσικού ύφους.

9 βαθμοί

Σωστό

Λάθος

Με ποιον τρόπο οργανώνεται η παρακάτω παράγραφος (Η απάντηση να δοθεί μονολεκτικά): «Ο διαχωρισμός της γλωσσικής και επικοινωνιακής δομής μας βοηθάει να καταλάβουμε τη γλώσσα των κειμένων και πως οι προδιαγραφές και οι κανόνες που υπάρχουν στη γλώσσα έχουν διπλό ρόλο. Πρώτος είναι ο στατικός ρόλος που κάνει εμφανή την πρωτότυπη οργάνωση και ο δεύτερος ρόλος, ο δυναμικός, στον οποίο μπορούμε να διαλέγουμε, να τροποποιούμε και να δημιουργούμε διαφορετικές προδιαγραφές». Η παιδική λογοτεχνία και ο εγγραμματισμός στην προσχολική ηλικία. Σ. Χριστοφιδέλλη\*

10 βαθμοί



Η απάντησή σας

«Αν δεν γνωρίζουμε πώς συλλέγονται και πώς χρησιμοποιούνται τα ίχνη που αφήνουμε στο Διαδίκτυο, πώς θα προστατέψουμε την ιδιωτικότητά μας;» (Συνέντευξη Κων/νου Δασκαλάκη Πηγή: [www.lifo.gr](http://www.lifo.gr/))  Να γίνουν οι απαραίτητες αλλαγές -όπου χρεάζεται- ώστε να μετατραπεί το α' πληθυντικό σε α' ενικό ρηματικό πρόσωπο.

15 βαθμοί



Η απάντησή σας

Η χρήση του υποτακτικού λόγου απαντάται στο αποδεικτικό δοκίμιο;

10 βαθμοί

Σωστό

Λάθος

Η φράση "προκειμένου να" φανερώνει ενδοιασμό.

5 βαθμοί

Σωστό

Λάθος

Μπορεί αυτό το πόστερ να θεωρηθεί πολυτροπικό κείμενο;

10 βαθμοί



Ναι

Όχι

«Η χώρα μας, η οποία αποτέλεσε πολιτιστικό πυλώνα του σύγχρονου πολιτισμού, αποτελεί τμήμα της Ευρωπαϊκής Ένωσης» Η παραπάνω αναφορική πρόταση είναι:\*

8 βαθμοί

Προσδιοριστική

Παραθετική

Να χαρακτηρίσετε το ύφος στην παρακάτω περίοδο: «Στην Ελλάδα δεν πρόκειται να δούμε ανάπτυξη αν δεν φτιάξουμε τα σχολεία και τα πανεπιστήμια». (Συνέντευξη Κων/νου Δασκαλάκη Πηγή: [www.lifo.gr](http://www.lifo.gr/))

8 βαθμοί

Λόγιο

Λαϊκότροπο

Ποια είναι τα είδη τροπικότητας; (Οι απαντήσεις να διαχωρίζονται με κόμμα)\*

10 βαθμοί



Η απάντησή σας

Ποια από τα παρακάτω αποτελούν ήδη τεκμηρίων;\*

15 βαθμοί

Λοιδορίες

Πορίσματα ερευνών

**Νεοελληνική Γλώσσα Γ´ Λυκείου: Ασκήσεις (ρηματικά πρόσωπα, σημεία στίξης, συνώνυμα, τρόποι ανάπτυξης παραγράφου)**

**1.Να αιτιολογήσετε τη λειτουργία των ρηματικών προσώπων στις παρακάτω παραγράφους:**

* Ήμουν φοβερά τυχερός που ανατράφηκα στη συγκεκριμένη οικογένεια, η οποία μου έδωσε πολλά σφαιρικά ερεθίσματα, ποτέ όμως με τη μορφή μαθήματος. Πηγαίναμε συνέχεια θέατρο, κινηματογράφο και ακολουθούσαν ενδιαφέρουσες οικογενειακές συζητήσεις για ό,τι είδαμε. Υπήρχαν γύρω μου πάρα πολλά βιβλία όλων των ειδών. Με θυμάμαι πολύ μικρό να έχω βρει κάτι βιβλία μαθηματικών του πατέρα μου και να τα χαζεύω. Μας έβαζε με τον αδελφό μου γρίφους και παζλ. Είναι άνθρωπος λακωνικός στην ομιλία του, σε αντίθεση με την πολύ εκφραστική μητέρα μου.

**Αντικλείδι,**[**Κωνσταντίνος Δασκαλάκης: Χώρες χωρίς εξωστρέφεια πεθαίνουν**](https://antikleidi.com/2019/01/29/daskalakis_exostrefia/)

* «Μακροπρόθεσμα εμείς οι επιστήμονες έχουμε τεράστιες προσδοκίες. Θέλουμε να φτιάξουμε τεχνολογία που να προσομοιάζει σε κριτική ικανότητα, σε ικανότητα να βγάζει συμπεράσματα και να παίρνει αποφάσεις, στη νοημοσύνη του ανθρώπου. Δηλαδή μια μηχανή αντίστοιχων νοητικών δυνατοτήτων του ανθρώπινου εγκεφάλου.

**Αντικλείδι,**[**Κωνσταντίνος Δασκαλάκης: Χώρες χωρίς εξωστρέφεια πεθαίνουν**](https://antikleidi.com/2019/01/29/daskalakis_exostrefia/)
* Οφείλω μάλιστα να ομολογήσω ότι δεν συγκαταλέγομαι σε αυτούς τους εκλεκτούς. Πότε με προδίδει η μνήμη μου, πότε με προδίδει η πεζή μου ιδιοσυγκρασία. Και τους ελάχιστους στίχους που θυμάμαι από στήθους έχω ιδρώσει για να τους απομνημονεύσω. Ως εκ τούτου, θαύμαζα πάντα όσους κουβαλούν την ποίηση μες στην ψυχή τους και η ευαισθησία τους την ενεργοποιεί ανά πάσα στιγμή. Η διαφορά μοιάζει απλή, είναι όμως χαώδης.

**kathimerini.gr, Tάκης Θεοδωρόπουλος, Να απαγορευθεί ο Καβάφης**

* Από την άλλη πλευρά η παιδεία είναι ελεύθερη ,δεν εξουσιάζεται  ,και δεν υπακούει σε εντολές. Μπορεί μάλιστα να είναι η ασπίδα απέναντι σε οποιαδήποτε προσπάθεια αυθαιρεσίας  και  καταπάτησης της ελευθερίας. Αποβλέπει στη διαφύλαξη της  δημοκρατίας  στην ποιοτική ανύψωση του λαού.  Οι εχθροί της δημοκρατίας επιδιώκουν να κρατούν έναν λαό αποπροσανατολισμένο, ανίκανο να σκέπτεται και αδύνατο να αποφασίζει. Δυστυχώς πολλές φορές η παρεχόμενη εκπαίδευση έχει χρησιμοποιηθεί ως  το εργαλείο που εξυπηρετεί τα άνομα σχέδιά τους.

**tvxs.gr, Δ.Τσιριγώτης, Εκπαίδευση χωρίς Παιδεία. Αυτό θέλουμε;**

* Πώς θα μπορούσε να είναι τα πράγματα διαφορετικά, όταν η παιδεία παγκοσμίως βρίσκεται σε κακό χάλι και έχει μεταβληθεί σε εκπαίδευση και όχι σε μόρφωση; Και όταν ο πλούτος έχει καταντήσει ένα υλικό μονοπώλιο και τίποτε άλλο. Μην περιμένετε καμία αλλαγή και, αν υπάρξει αλλαγή, θα είναι προς το χειρότερο. Πώς περιμένετε λοιπόν, μετά από όλα όσα είπαμε, να μην αυξάνονται τα φαινόμενα της κρίσης και να μην οδηγούν στην ανάδειξη ακραίων φαινομένων; Θα ήταν εντελώς αφύσικο βάσει αυτών των προδιαγραφών. Αυτό, όμως, που είναι χαρακτηριστικό είναι ότι εμείς οι άνθρωποι αντιδρούμε πάντα στα αποτελέσματα και όχι στις αιτίες. Και πάντα η αντίδραση έρχεται αργά. Όπως υπάρχει η προληπτική ιατρική, καλό θα ήταν να υπάρχει και η προληπτική πολιτική».

**kathimerini.gr, Βαγγέλης Παπαθανασίου: «Αν δεν υπήρχε η νύχτα, δεν θα μπορούσε να γεννηθεί το Φως»**

* Αυτή επέβαλε βιαίως την καταστροφή των βιβλιοθηκών, την καταστροφή της τέχνης, την καταστροφή του αθλητισμού και την κατάργηση των Ολυμπιακών Αγώνων και γενικά ό,τι ωφελούσε τον άνθρωπο. Αυτό για μένα είναι το μεγαλύτερο έγκλημα που συνέβη ποτέ στην ανθρωπότητα: η κατάργηση διά της βίας της γνώσης, που είναι ό,τι πιο πολύτιμο και σημαντικότερο έχει παραγάγει ο άνθρωπος».

**kathimerini.gr, Βαγγέλης Παπαθανασίου: «Αν δεν υπήρχε η νύχτα, δεν θα μπορούσε να γεννηθεί το Φως»**

* Ας προσπαθήσουμε να αντιληφθούμε και να διαχειριστούμε τις διαρκείς αναταράξεις και τις μεγάλες αλλαγές που συμβαίνουν χωρίς να καταφεύγουμε στη λειτουργία πανικού… Γνωρίζουμε ότι δεν μπορούμε πλέον να κρατάμε κλειστές τις πόρτες όταν κάποιος τις χτυπάει διαρκώς. Πρέπει να είμαστε ψύχραιμοι και να ανταποκρινόμαστε στις προκλήσεις με γνώμονα μια θετική αντίληψη…

[**www.lifo.gr**](http://www.lifo.gr/)**, Laurie Anderson: «Μην είμαστε δέσμιοι του πανικού που σπέρνουν τα media»**

**2.Να εξηγήσετε τη λειτουργία των σχολιαστικών σημείων στίξης στις παρακάτω παραγράφους.**

* Το αριστούργημα του Αντον Τσέχοφ είναι μια μεταφορά (και) για την ελληνική κρίση. Όποιος έχει ζήσει σε επιχείρηση που χρεοκόπησε έχει βιώσει τη μελαγχολία, την ανασφάλεια και τις αυταπάτες του «Βυσσινόκηπου». Πώς μπορεί ο Τσέχοφ να γνωρίζει τόσο καλά την Ελλάδα του 2019; Πώς μπορεί να περιγράφει την άρνηση της πραγματικότητας και την προσκόλληση στις αυταπάτες που πλήρως μάς χαρακτηρίζει;

**kathimerini.gr, Ο ελληνικός «Βυσσινόκηπος»**

* «Μεγαλώνοντας ανθρώπους σε έναν ψηφιακό κόσμο» τιτλοφορείται το νέο «εγχειρίδιο» της Diana Graber για γονείς που θέλουν να εκπαιδεύσουν σωστά τα παιδιά τους ώστε να γίνουν υπεύθυνοι «πολίτες» του Διαδικτύου. Όταν οι Αμερικανοί έφηβοι περνούν κατά μέσον όρο εννέα ώρες την ημέρα μπροστά σε οθόνες και η ελίτ του Silicon Valley έχει φτάσει να στέλνει τα τα παιδιά της σε σχολεία όπου απαγορεύεται η χρήση κινητών και λάπτοπ, η Garber υποστηρίζει πως η μόνη λύση είναι τα παιδιά να διδαχθούν τις σωστές χρήσεις της τεχνολογίας.

kathimerini.gr, 900 αποτυπώματα

* «Η χώρα μας ήταν το κέντρο του γίγνεσθαι, δημιούργησε αυτά που ακόμα διδάσκονται –τους τελευταίους αιώνες τουλάχιστον– στα πανεπιστήμια όλου του κόσμου και τα χάρισε στην ανθρωπότητα. Παρεμπιπτόντως, για να θεωρηθεί μια χώρα ότι έχει πολιτισμό, πρέπει αυτά που παράγει να μη βλάπτουν τον άνθρωπο. Αυτό ο ελληνικός πολιτισμός το είχε πετύχει. Δεν έβλαψε ποτέ κανέναν. Πώς λοιπόν, καταστρέφοντας όλα αυτά σήμερα, περιμένουμε από τον Έλληνα να εξαγάγει το οτιδήποτε; Και ερωτώ: Πιστεύετε πως ο Έλληνας σήμερα είναι ελεύθερος; Πιστεύετε ότι οι άνθρωποι γενικά είναι ελεύθεροι;»

**kathimerini.gr, Βαγγέλης Παπαθανασίου: «Αν δεν υπήρχε η νύχτα, δεν θα μπορούσε να γεννηθεί το Φως»**

* Ο συνθέτης έχει γράψει μουσική για την αποστολή της NASA στον πλανήτη Δία, μια αποστολή της οποίας η διάρκεια επεκτείνεται έως το 2021. Ποια είναι τα πιο σημαντικά στοιχεία της αποστολής αυτής, ποια είναι τα πιο σημαντικά «δώρα» του Δία προς τη Γη, αλλά και ποιος είναι ο χαρακτήρας της μουσικής του γι’ αυτή την αποστολή;

**kathimerini.gr, Βαγγέλης Παπαθανασίου: «Αν δεν υπήρχε η νύχτα, δεν θα μπορούσε να γεννηθεί το Φως»**

* «Η μόδα δεν είναι μια εικόνα, είναι μια εμπειρία, και η έκθεση είναι μια υπέροχη εμπειρία», λέει η Μαρία Γκράτσια Κιούρι, καλλιτεχνική διευθύντρια σήμερα και πρώτη γυναίκα στο τιμόνι του οίκου, μιλώντας στη βρετανική Vogue. Όπως και άλλες εκθέσεις μόδας, η πλούσια παρουσίαση στο V&A φέρνει μια νοσταλγία για ένα ευγενικό παρελθόν, που έδωσε τη θέση του στο παγκοσμιοποιημένο, αλλά πιο δημοκρατικό, στιλιστικά μιλώντας, παρόν.

**kathimerini.gr, Όνειρα άλλης εποχής**

* Ο κόσμος αλλάζει προς αδιευκρίνιστες ακόμα κατευθύνσεις. Δεν είναι μόνο το ψηφιακό μέλλον, το Netflix που κερδίζει διαρκώς θεατές, η οθόνη του υπολογιστή και του κινητού, το διαρκές σκρολάρισμα, το τσεκάρισμα των λογαριασμών μας στα μέσα κοινωνικής δικτύωσης, που ευθύνονται για πολυδιάσπαση (και ελάχιστα λεπτά συγκέντρωσης σε ένα θέμα). Είναι, πιο δομικά, η σχέση μας με την εικόνα, οι οξυμένες και την ίδια στιγμή ταλαιπωρημένες προσλαμβάνουσες, τα ερεθίσματα που πυκνώνουν και προσφέρονται ποικιλοτρόπως μέσα στο σπίτι· δεν χρειάζεται κανείς να μετακινηθεί. Η ηλεκτρονική επαφή δυναμώνει. Δεν είναι εύκολο να πει κανείς αν, ταυτόχρονα, η φυσική επαφή εξασθενεί. Ομως, η πρώτη, ασφαλώς εδραιώνεται.

kathimerini.gr, Νέοι και πολιτισμός, μια σχέση απρόθυμη

**3.Να αντικαταστήσετε τις υπογραμμισμένες λέξεις στα παρακάτω αποσπάσματα με άλλες ισοδύναμες.**

* «Αυτό αποδεικνύει ότι υπάρχει μια στρέβλωση που πρέπει να διορθωθεί. Για λόγους πολιτικής σκοπιμότητας, κακού σχεδιασμού και έλλειψης πόρων, τα πανεπιστήμια συντηρούν τον νεποτισμό, δέχονται περισσότερους φοιτητές από αυτούς που μπορούν να αντέξουν και αδυνατούν να υποστηρίξουν την έρευνα. Συνεπώς, δυσκολεύονται να γεννήσουν καινοτομία και, επομένως, να στηρίξουν την ανάπτυξη της χώρας. Και έτσι συντηρούν τον φαύλο κύκλο του brain drain».

**Αντικλείδι,**[**Κωνσταντίνος Δασκαλάκης: Χώρες χωρίς εξωστρέφεια πεθαίνουν**](https://antikleidi.com/2019/01/29/daskalakis_exostrefia/)

* Πρώτο δεδομένο, είναι οι σχετικά νωπές μνήμες ανάλογων περιπτώσεων, που εξελίχθηκαν σε τραγωδία κακουργηματικού ακρωτηριασμού της εδαφικής, από τα πανάρχαια χρόνια, υπόστασης του Ελληνισμού. Δεύτερο δεδομένο, είναι η κατεστημένη, σαν πολίτευμα της χώρας μας, κομματοκρατία. Δηλαδή, η αυτονόμηση των κομμάτων και της πολιτικής εξουσίας από το κοινωνικό σώμα και τις ανάγκες του, η εκδοχή και η άσκηση της εξουσίας ως ηδονικής αυταξίας.

**kathimerini.gr, Χ, Γιανναράς, Επαρχιώτες και κοσμοπολίτες**

* Κι η σταθερή συναισθηματική αντίδρασή του απέναντι στην ελληνική κοινωνική και πολιτική πραγματικότητα του καιρού του δεν ήταν άλλη από την πίκρα. Την πίκρα ότι οι περισσότεροι γύρω του, το πλήθος, ο «παράξενος κόσμος που λέει πως βρίσκεται στην Αττική και δεν βρίσκεται πουθενά», δεν (τον) καταλάβαινε. Με δεδομένη τη συνθετότητα της σεφερικής ποίησης (ποίηση μοντέρνα, υπαρξιακή, ουμανιστική και πανανθρώπινη), «το τραγικό όραμα του Γιώργου Σεφέρη» μπορεί να αναγνωστεί σήμερα και ως πολιτική ποίηση, πολιτική με την έννοια ότι εκφράζει την αγωνία για το ανερμάτιστο μιας εθνικής συλλογικότητας που δεν ξέρει πού πατεί και πού πηγαίνει («Την τύχη του κάθε λαός την κάνει μοναχός του / κι όσα του κάνει η τρέλα του δεν του [τα] κάνει οχτρός του»).

 [**thesprotia24**](https://www.thesprotia24.gr/archives/author/spyros), **Ο θάνατος του Γιώργου Σεφέρη**

* Με την συνεχή υποστήριξη του συζύγου της, καλλιέργησε το ερευνητικό της πνεύμα και έμεινε αδιάφορη σε ιδεολογίες που θεωρούσε εφήμερες και απηρχαιωμένες. Πάντοτε πίστευε ότι ο κόσμος χρειάζεται νέες αξίες προκειμένου να επιτευχθείη απαραίτητη ισορροπία μεταξύ του ανθρώπου και της κοινωνίας

[**www.lifo.gr**](https://www.lifo.gr/now/culture/225770/pethane-i-niki-goylandri-i-filanthropos-kai-zografos-poy-idryse-to-moyseio-fysikis-istorias?fbclid=IwAR2KiuIIoY26gHiEJ6-ty7r5LN5p6HKfWyXsNsKQdOV-qWVFYScXucqwcHs)**, Πέθανε η Νίκη Γουλανδρή, η φιλάνθρωπος και ζωγράφος που ίδρυσε το μουσείο Φυσικής Ιστορίας**

**4.Να εντοπίσετε τους τρόπους ανάπτυξης των παρακάτω παραγράφων:**

* Η επιστήμη είναι σαν να βρίσκεσαι σε ένα απέραντο σκοτεινό δωμάτιο και εσύ με ένα λύχνο προχωράς στα τυφλά με μικρή ορατότητα. Παίζει ρόλο και το ένστικτο για την κατεύθυνση που θα κινηθείς. Ο τομέας της τεχνητής νοημοσύνης, που τώρα εξελίσσεται ραγδαία, έχει σίγουρα τρομερό ενδιαφέρον για τα προβλήματα αλλά και τα διλήμματα που θέτει

**Αντικλείδι**, [**Κωνσταντίνος Δασκαλάκης: Χώρες χωρίς εξωστρέφεια πεθαίνουν**](https://antikleidi.com/2019/01/29/daskalakis_exostrefia/)

* Πράγματι, η θεραπεία με ζώα (Animal Assisted Therapy) χρησιμοποιείται στο εξωτερικό εδώ πάνω από 20 χρόνια, με τις πρώτες σύγχρονες εφαρμογές να έχουν κάνει την εμφάνισή τους τη δεκαετία του 1960, από τον ψυχολόγο Δρ. Levinson ο οποίος αξιοποίησε έναν σκύλο μέσα στα πλαίσια θεραπείας ενός παιδιού με προβληματική συμπεριφορά[[2](http://psychologein.dagorastos.net/2018/10/22/%CF%87%CF%81%CE%AE%CF%83%CE%B7-%CE%B6%CF%8E%CF%89%CE%BD-%CF%83%CE%B5-%CE%B8%CE%B5%CF%81%CE%B1%CF%80%CE%B5%CF%85%CF%84%CE%B9%CE%BA%CE%AC-%CF%80%CE%BB%CE%B1%CE%AF%CF%83%CE%B9%CE%B1-%CE%BC%CE%B9%CE%B1/#footnote_1_5112)]. Ο Δρ. Levinson παρατήρησε τυχαία πως όταν χρειάστηκε να φύγει από το δωμάτιο κατά τη διάρκεια μιας συνεδρίας με το παιδί που είχε αναλάβει, επέστρεψε και βρήκε το παιδί να έχει αναπτύξει μια θετική σχέση με το σκύλο, γεγονός που αξιοποίησε αργότερα και στη θεραπεία, χρησιμοποιώντας το σκύλο του στις μελλοντικές συνεδρίες. Έκτοτε ξεκίνησε η έρευνα γύρω από τα θετικά αποτελέσματα χρήσης ζώων σε θεραπευτικό πλαίσιο, πρώτα σε παιδιά με συμπεριφορικά και νοητικά προβλήματα και αργότερα σε ενήλικες με ανάλογα προβλήματα.

[**http://psychologein.dagorastos.net**](http://psychologein.dagorastos.net/)

* Αν έχετε παιδιά, μιλήστε τους από νωρίς για την ασφάλεια στο διαδίκτυο και ρυθμίστε τους ψηφιακούς κανόνεςγια το σπίτι σας. Ακριβώς όπως διδάσκουμε στα παιδιά μας πώς να οδηγούν πριν τους δώσουμε τα κλειδιά του αυτοκινήτου, έτσι είναι χρήσιμο να διδάξετε στα νέα παιδιά τις αρχές της ηλεκτρονικής ασφάλειας πριν τους παραδώσετε μια συσκευή. Μόλις κερδίσουν την «άδεια οδήγησης» στο διαδίκτυο, είναι επίσης χρήσιμο να καθορίσετε κάποιους ψηφιακούς κανόνες καθώς αρχίζουν να εξερευνούν. Αν τα παιδιά σας διαθέτουν συσκευή Android ή Chromebook, μπορείτε να χρησιμοποιήσετε την εφαρμογή Family Link για να κάνετε πράγματα όπως διαχείριση των ρυθμίσεων του Λογαριασμού Google, έγκριση ή αποκλεισμό των εφαρμογών και των ιστότοπων που μπορούν να χρησιμοποιήσουν και να ορίσετε χρονικά όρια οθόνης.

[**www.cnn.gr**](http://www.cnn.gr/)**, Ένας στους δέκα Έλληνες έχει πέσει θύμα ηλεκτρονικής απάτης**

**Λαμβάνοντας υπ όψιν το περιεχόμενο των παρακάτω προτάσεων, να καταγράψετε τα συνώνυμα των παρακάτω υπογραμμισμένων λέξεων.**

|  |  |
| --- | --- |
| 1. Ο **αλτρουισμός** αποτελεί βασική προϋπόθεση για ομαλή κοινωνική συμβίωση.  |   |
| 2. Τα Μέσα Μαζικής Ενημέρωσης **εγκωμίασαν** τον διάσημο ποδοσφαιριστή, δίνοντας ιδιαίτερη βαρύτητα στο ήθος και την ταπεινότητα του. |   |
| 3. Οι κίνδυνοι που **ελλοχεύουν** στο διαδίκτυο απαιτούν συνεχή αφύπνιση των γονέων και των αρμόδιων φορέων. |   |
| 4. Όσοι **καπηλεύονται** το όνομα της δημοκρατίας είναι άξιοι αποδοκιμασίας. |   |
| 5. Ο **νεποτισμός**, φαινόμενο που ευδοκιμεί στις μέρες μας, καταργεί την αξιοκρατία και τη διαφάνεια των θεσμών. |  |
| 6. Οι **μηχανορραφίες** στο Βυζάντιο αποτελούσαν συχνό φαινόμενο που οδηγούσε στην ανατροπή πολλών αυτοκρατόρων. |   |
| 7. Η μαζικοποίηση **κατακρεουργεί** την ανεξαρτησία της σκέψης και την ελευθερία της βούλησης. |   |
| 8. Ο πόλεμος δεν έπληξε μόνο τα δύο αντίπαλα στρατόπεδα, αλλά και την οικονομία όλων των **όμορων** χωρών. |   |
| 9. Η στάση των πνευματικών **ταγών** απέναντι στα φλέγοντα κοινωνικά ζητήματα συμβάλλει καθοριστικά στη διαμόρφωση της προσωπικότητας των νέων.  |   |
| 10. Οι **παρωχημένες** υποσχέσεις των δημαγωγών δεν κατάφεραν να πείσουν τους πολίτες, οι οποίοι τους καταψήφισαν. |   |
| 11. Όποιος **συναγελάζεται** με φαύλους ανθρώπους, αργά ή γρήγορα θα οδηγηθεί σε ανάλογες συμπεριφορές. |   |
| 12. Ευθύνη των Μ.Μ. Ε. είναι να **στηλιτεύει** τα κακώς κείμενα της πολιτικής και κοινωνικής ζωής. |   |
| 13. Η **κατάτμηση** του μετοχικού κεφαλαίου οδήγησε στην παρακμή της επιχείρησης. |   |
| 14. Απάντησε στην ερώτηση μας με ένα **επίπλαστο** χαμόγελο. |   |
| 15. Η **ιταμότητα** των πολιτικών του αντιπάλων δεν ήταν ικανή να πτοήσει την αισιοδοξία του. |   |
| 16. Η **επίνευση** στα σχέδια του πολέμου υποδηλώνει και συνενοχή στην καταστροφή του πλανήτη. |   |
| 17. Οι σύγχρονες κοινωνίες αποτελούνται από ποικίλα **ετερόκλητα**στοιχεία. |   |
| 18. Πίσω από την άρνηση του **λανθάνει** η υστεροβουλία του. |   |
| 19. Όποιος δεν είναι **φερέγγυος** δεν αξίζει την εμπιστοσύνη των οικείων του. |   |
| 20. Ο φόβος που **εμφωλεύει** στις ψυχές των λαών μπορεί να οδηγήσει σε βίαια ξεσπάσματα και σε άνοδο του εθνικισμού. |   |

**Να αντιστοιχίσετε τις λέξεις με τις αντώνυμες τους.**

|  |  |
| --- | --- |
| 1. **άβουλος** | καταπονημένος |
| 2. **ακατάβλητος** | επιδερμικός |
| 3. **αναπόφευκτος** | ιδρύω |
| 4. **δηκτικός** | επιδοκιμασία |
| 5. **αποσαρθρώνω** | ασταθής |
| 6. **νεωτερισμός** | ανυπομονησία |
| 7. **ονειδισμός** | αποφασιστικός |
| 8. **πάγιος** | συντηρητισμός |
| 9. **στωικότητα** | αποτρέψιμος |
| 10.**υποδόριος** | κολακευτικός |

**Να αντικατασταθούν οι λέξεις του παρακάτω κειμένου με άλλες ισοδύναμες.**

Η **ιδιοποίηση**δημοσίου χρήματος αποτελεί συχνό φαινόμενο της σύγχρονης κρατικής μηχανής. Η **ωφέλεια**για τον δράστη είναι **προσωρινή**, αλλά για την κοινωνία η πράξη αυτή έχει επιζήμιες συνέπειες.  Οι αρνητικές διαστάσεις είναι ποικίλες και **πολύπλευρες**. Αρχικά, ο φταίχτης οδηγείται σε αντικοινωνικές συμπεριφορές όπως η **ιδιοτέλεια**και η **φυγοπονία.**Παράλληλα, **υποβιβάζεται**ο προσωπικός **μόχθος,**δημιουργώνταςανισότητες**, διχόνοια**και αντιζηλίες. Έτσι, **υπονομεύεται**η πρόοδος μιας ήδη **χαώδους**κοινωνίας.

**Να γραφούν τα συνώνυμα και τα αντώνυμα των παρακάτω ουσιαστικών και επιθέτων.**

|  |  |  |
| --- | --- | --- |
| **1. συγκατάθεση** |   |   |
| **2. ορθολογικός** |   |   |
| **3. ψεγάδι** |   |   |
| **4. μειλίχιος** |   |   |
| **5. άτεγκτος** |   |   |
| **6**. **κατάργηση** |   |   |
| **7. κοινότοπος** |   |   |
| **8.  θρυαλλίδα** |   |   |
| **9. επικύρωση** |   |   |
| **10. κλυδωνισμός** |   |   |

**Να συμπληρωθούν τα κενά με τον κατάλληλο τύπο των λέξεων που υπάρχει στο παρακάτω πλαίσιο. (Δύο λέξεις περισσεύουν)**

|  |
| --- |
| *Ολιγαρκής, κατακερματισμός, έκβαση, ενεός, πομφόλυγες, ραστώνη, οίηση, αμύητος, δηκτικός, αλώβητος,  περάτωση, έκλυση* |

1. Το ………………………….. σχόλιο του οικοδεσπότη ήταν αρκετό ώστε να προκαλέσει αμηχανία στην ομήγυρη.
2. ……………………………….. καθώς ήταν, δεν επιθυμούσε την ποσότητα, αλλά την ποιότητα στη ζωή του.
3. Ο μαθητής παρακολουθούσε τη διάλεξη …………………… μπροστά στο πλήθος των νέων γνώσεων.
4. Σε περίπτωση που κάποιος είναι ………………… στους κλυδωνισμούς της πολικής ζωής, δεν μπορεί να ανταπεξέλθει στο έργο του με ψυχραιμία.
5. Θα χρειαστεί αρκετός χρόνος για την ……………………………. του έργου.
6. Η ……………………….. των ηθών μπορεί να οδηγήσει σε εκτροχιασμό της κοινωνίας και σε διαφθορά της νεολαίας.
7. Ο ……………………….. των σκέψεών του δεν του επέτρεπε να αφοσιωθεί στη συγγραφή του δοκιμίου.
8. Παρά το γεγονός ότι οι γονείς του τον μεγάλωσαν με σύνεση και μετριοπάθεια, η …………………. ήταν φανερή σε κάθε πτυχή της ζωής του, ακόμη και στον τρόπο που μιλούσε.
9. Οι αστείρευτες υποσχέσεις μετατράπηκαν σε …………………….. που οδήγησαν το ακροατήριο σε αποδοκιμασίες.
10. Η ……………………… τους θερινούς μήνες είναι απαραίτητη για την ψυχική ηρεμία των μαθητών.

**Να διαγράψετε τη λέξη που δεν ταιριάζει.**

* εικάζω, υποθέτω, προσιδιάζω, πιθανολογώ, φαντάζομαι
* εξακριβώνω, διαβάλλω, κατηγορώ, συκοφαντώ, διασύρω
* υποχωρητικός συμβιβαστικός, διαλλακτικός, μετριοπαθής, έωλος
* ήπιος, πράος, δυσβάσταχτος, μειλίχιος, γαλήνιος
* άκαρπος, μάταιος, άσκοπος, τελεσφόρος, άστοχος
* χλευασμός, εμπαιγμός, ειρωνεία, ένδεια, σκώμμα
* επενέργεια, επιβολή, επιτυχία, επίδραση, επήρεια
* χιμαιρικός, πραγματικός, ουτοπικός, ανεδαφικός, απραγματοποίητος

**Να γίνει αντιστοίχηση των λέξεων με τις σημασίες τους.**

|  |  |
| --- | --- |
| **διυλίζω**  | χαλιναγώγηση |
| **ευεπίφορος** | φιλτράρω |
| **συγχρωτίζομαι** | σύμφυρμα |
| **τιθάσευση** | συναναστρέφομαι |
| **φερέπονος** | καιροσκοπισμός |
| **πακτωλός** | κατακρίνω |
| **στηλιτεύω** | περιπλανώμενος |
| **συμπίλημα** | πλούσια και ανεξάντλητη πηγή αγαθών |
| **φερέοικος** | επιρρεπής, προδιατεθειμένος |
| **αριβισμός** | καρτερικός |

**Να γραφούν τα συνώνυμα των παρακάτω λέξεων λαμβάνοντας υπ όψιν το περιεχόμενο των προτάσεων.**

1. Η περίληψη του δοκιμίου που διαβάστηκε ήταν **εύληπτη**από όλους τους μαθητές. ……………………………………..
2. Η πολιτική **χειραφέτηση**των γυναικών έδωσε σπουδαία ώθηση στη διεκδίκηση των δικαιωμάτων τους.……………………………………..
3. Οι **παλαιικοί**θρύλοι συντελούν στην βαθύτερη γνώση του πολιτισμού. ……………………………………..
4. Ο πρωθυπουργός **επωμίστηκε**την ευθύνη για την αποτυχία των διαπραγματεύσεων. ……………………………………..
5. Η διαφθορά αποτέλεσε **φθοροποιό**δύναμη της κρατικής μηχανής και οδήγησε στην εξασθένιση του κράτους.……………………………………..
6. Η **νεωτεριστικές**απόψεις που εκφωνήθηκαν στο συνέδριο εντυπωσίασαν τους παρευρισκομένους.……………………………………..
7. Η **απομύζηση**των φυσικών πόρων οδήγησε την άλλοτε ανεπτυγμένη περιοχή σε μαρασμό. ……………………………………..
8. Η **περιθωριοποίηση**μαθητών από τους ίδιους του συμμαθητές τους, βλάπτει τη συνοχή της κοινότητας. ……………………………………..
9. Ο **κολασμός**των αδικούντων οφείλει να αποσκοπεί στο σωφρονισμό και όχι στην εκδίκηση. ……………………………………..
10. Οι **παλινωδίες**του γνωστού πολιτικού προκάλεσαν σοβαρές αντιδράσεις ακόμη και από υπερασπιστές της παράταξης του. ……………………………………..